བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གི་བྱམས་བརྩེའི་ཐུགས་ཁུར་དང་།ཀྲུང་དབྱང་དང་རྒྱལ་ཁབ་ཀྱི་འབྲེལ་ཡོད་པུའུ་ཨུད་དང་དེ་བཞིན་ཁ་གཏད་བོད་སྐྱོར་བྱེད་མཁན་ཞིང་ཆེན་དང་གྲོང་ཁྱེར་གྱི་ཤུགས་ཆེའི་རྒྱབ་སྐྱོར།སྤྱི་ཚོགས་ལས་རིགས་ཁག་གི་དོ་ཁུར་བཅས་ཀྱི་འོག་སྐབས་འདིའི་བོད་ལྗོངས་འགྲེམས་ཚོགས་ཀྱིསབོད་ལྗོངས་གསར་པར་སྤྲོ་བས་རོལ།གླིང་སྣེ་གསུམ་པར་སྲུང་སྐྱོང་བྱེདཅེས་པ་བརྗོད་དོན་གཙོ་བོར་བྱས་ནས་སྐབས་གོང་མ་གསུམ་གྱི་ཉམས་མྱོང་དཔྱད་གཞིར་འཛིན་པའི་རྨང་གཞིའི་ཐོགཡུལ་སྐོར་རིག་གནས་མངོན་གསལ་དོད་པ་དང་།གནད་སྨིན་དབུལ་སྒྲོལ་ལ་དམིགས་པ།ཚོང་འགུགས་མ་འདྲེན་ལ་ཤུགས་སྣོན་རྒྱག་པབཅས་དེ་བས་མངོན་གསལ་དོད་དུ་བཏང་བ་རེད།དེའི་རིང་རྒྱལ་ཁབ་ཀྱི་འགོ་ཁྲིད་པ་དང་།ནེ་པ་ལ་དང་མོང་གོལ་རྒྱལ་ཁབ་ཀྱི་སྲིད་ཕྱོགས་ཀྱི་མི་སྣ་གཙོ་གྲས།ལྷོ་ཨ་ཧྥེ་རི་ཁ་དང་།སི་རི་ལན་ཁ།ཀེ་རི་སེ།མོང་གོལ་རྒྱལ་ཁབ།སི་ཕེན།ཧང་ག་རི།འབར་མ།སིང་ཀ་ཕོར།རྒྱ་གར་སོགས་རྒྱབ་ཁབ་ཀྱི་ཀྲུང་གོར་བཅའ་སྡོད་གཞུང་ཚབ་པ་དང་དེ་བཞིན་ཀྲུང་དབྱང་འཐབ་ཕྱོགས་གཅིག་གྱུར་པུའུ་དང་།རིག་གནས་དང་ཡུལ་སྐོར་པུའུ།རྒྱལ་སྲིད་སྤྱི་ཁྱབ་ཁང་གཞུང་རྒྱུ་ཨུ་ལྷན་སོགས་རྒྱལ་ཁབ་པུའུ་ཨུད་ཀྱི་འགོ་ཁྲིད་པས་ཚོགས་པའི་སྣེ་ཁྲིད་དེ་བྱེད་སྒོར་ཕེབས་པས།སྐུ་མགྲོན་མང་པོ་ལྷན་དུ་འཛོམས་པ་དང་གཞི་ཁྱོན་ཧ་ཅང་ཆེན་པོ་ཡོད་པ་རེད།བོད་ལྗོངས་འགྲེམས་ཚོགས་ཀྱི་འགོ་འཛུགས་མཛད་སྒོར་ཚུར་སྣང་ལན་ཆ་ཆེན་པོ་བྱུང་བ་དང་།འགྲེམས་སྟོན་སྣ་ཁ་ཕུན་སུམ་ཚོགས་པ།གླེང་སྟེགས་བྱེད་སྒོ་ཡིད་དབང་འཕྲོག་པ།ཕྱི་དོན་བྱེད་སྒོར་སྤེལ་རེས་ཟབ་པ།ཡན་ལག་ཚོགས་རའི་བྱེད་སྒོའི་ཁྱད་ཆོས་མངོན་གསལ་དོད་པ།ཡུལ་སྐོར་འོས་སྦྱོར་ངོ་སྤྲོད་སྣ་མང་ཡིན་པ།ཚོང་འགུགས་མ་འདྲེན་གྱི་གྲུབ་འབྲས་གཡུར་དུ་ཟ་བ།གནད་སྨིན་དབུལ་སྒྲོལ་རོགས་སྐྱོར་ལ་ཕན་འབྲས་ཆེན་པོ་ཐོན་པ།རྣམ་པ་ཞི་མཐུན་དང་འཁྲུག་ཆ་དོད་པ་བཅས་ཀྱི་ཐོག་ནས་གྲ་རྒྱས་ཤིང་སྤྲོ་སེམས་འཁོལ་བ་དང་།སྣ་མང་ཕུན་སུམ་ཚོགས་པ།དངོས་སྒྲུབ་ཕན་འབྲས་ཆེ་བ།བདེ་འཇགས་གྲོན་ཆུང་བཅས་ཀྱི་འགྲེམས་ཚོགས་གཟབ་རྒྱས་ཤིག་ཏུ་གཉེར་ཡོད་པ་རེད།